section_heading: Ratni put
paragraph_text: Krajem 1994. počinju pripreme i prva izviđanja terena u neposrednoj blizini Nove Gradiške, gdje će kasnije i brigada djelovati, odnosno jedan njen divizion, davajući potporu pješačkim postrojbama Hrvatske vojske u vojno-redarstvenoj operaciji Bljesak. U vojno-redarstvenoj operaciji Bljesak 2.POtrd divizion kojim je zapovijedao satnik Stevo Mladenović je pretpodređen VI. ZP Bjelovar na smjeru „Istok“ (Nova Gradiška – Okučani), sa zadaćom pružanja uništavanja otpornih točaka neprijatelja i PO potpore postrojbama na smjeru napada.